Comórtas Amhránaíochta na hEoraifíse 2026

Reáchtálfar Comórtas Amhránaíochta na hEoraifíse 2026Béarla: Eurovision Song Contest 2026  idir 12-16 Bealtaine 2026  i Vín na hOstair,  an 69ú heagrán bliantúil de Chomórtas Amhránaíochta na hEoraifíse.  In 2025, bhí an lámh in uachtar ag an Ostair, le Wasted Love de chuid JJ.
clé|mion|220x220px|Yuval Raphael, 2025 i mBasel;  chuir sí a náisiúnachas chun cinnclé|mion|293x293px|2025:  Johannes "JJ" Pietsch

 Baghcat in 2026 
Ar an 4 Nollaig 2025, chinn RTÉ agus craoltóirí sa Spáinn, sa tSlóivéin, san Íoslainn agus san Ísiltír baghcat a dhéanamh ar an gcomórtas,  tar éis d'Aontas Craoltóireachta na hEorpa cead a thabhairt d'Iosrael páirt a ghlacadh ann (agus bhí craoltóirí sa Bheilg, sa tSualainn agus san Fhionlainn ag breathnú ar an gceist).    Ní bheidh aon iarrthóir ag Éirinn sa chomórtas agus ní chraolfar é ar RTÉ.

Dúirt RTÉ ag an am nach mbeadh sé ceart ná cóir ag an eagraíocht páirt a ghlacadh sa chomórtas in éineacht le hIosrael i bhfianaise an oiread daoine a bheith á marú ag na hIosraelaigh in Gaza, idir shibhialtaigh agus iriseoirí, gan trácht ar an ngéarchéim dhaonnúil atá sa limistéar Palaistíneach.

Chaith Aontas Craoltóireachta na hEorpa vóta ar an gceist ar an 4 Nollag 2025. Dúirt Ard-Stiúrthóir ORF (An Ostair) Roland Weissmann go raibh sé ar theann a dhíchill ag iarraidh cur ina luí ar gach tír díobh páirt a ghlacadh sa chomórtas. .   

 Cúlra 
Sa bhliain 2025, tháinig clú ar  Yuval Raphael  le linn Chomórtais Amhránaíochta na hEoraifíse 2025.  Rinne sí éacht, tháinig sí sa dara áit, ach chuir an t-amhránaí a náisiúnachas chun cinn le linn an comórtais.   Mhaígh craoltóirí náisiúnta áirithe gur earcaigh’ Iosrael teileavótóirí agus gurbh é sin ba chúis le vóta pobail chomh mór millteach sin ag an tír.
Thug muintir na hÉireann an vóta is airde, 12, ar son Iosrael in 2025, creid nó ná creid. Bhí amhras caite ag craoltóirí san Eoraip ar dhlisteanacht na vótála sa Chomórtas agus é á líomhain go raibh Iosrael ag caitheamh líon mór vótaí bréige ar a son féin.

Ar an 4 Nollaig 2025, glacadh  le leasuithe a rinneadh ar an gcóras vótála. Ach níl sé soiléir cé chomh slán ó mhí-ionramháil agus atá an córas úr.

 Féach freisin     

 Comórtas Amhránaíochta na hEoraifíse 2025
 Cogadh Iosrael-Gaza  agus Cinedhíothú ar Phalaistínigh Gaza

 Tagairtí 

Catagóir:2026
Catagóir:Vín
Catagóir:Comórtas Amhránaíochta na hEoraifíse
Catagóir:Stair na hOstaire